Il-Prim Ministru Franċiż Jean Castex ħabbar regoli u restrizzjonijiet ġodda u iżjed ħarxa biex tkun imrażżna l-pandemija tal-coronavirus, għalkemm s'issa qagħad lura milli jħabbar lockdown nazzjonali. Minn għada, l-ivvjaġġar kollu, ħlief dak li hu essenzjali, minn barra l-Unjoni Ewropea se jkun ipprojbit. Min-naħa l-oħra, dawk li jiġu mill-Unjoni Ewropea se jsrilhom iżjed testijiet qabel jidħlu. Il-Prim Ministru Franċiż qal ukoll li l-pulizija se jżidu l-infurzar biex in-nies ikunu ġewwa filgħaxijiet.